Në përgjigje të kërkesës suaj, ju bëjmë me dije si vijon:

Ndryshimet e Rregullores kanë hyrë në fuqi në datën 21.06.2021. Në vijim të këtyre ndryshimeve, çdo gjyqtar, në cilësinë e gjyqtarit relator të çështjes përgatit çështjen për shqyrtim sipas parashikimeve të nenit 14, pika 5 të ligjit nr. 84/2016, duke ndjekur radhën sipas datës së regjistrimit të çështjes në Kolegj, në përputhje me parashikimin e nenit 20, pika 1 e rregullores “Për veprimtarinë e Kolegjit të Posaçëm të Apelimit të Gjykatës Kushtetuese”, të ndryshuar, duke mbajtur në konsideratë edhe parashikimet lidhur me rastet e përjashtimit dhe përparësisë sipas nenit 20, pika 1, paragrafi i fundit dhe pika 1/1 dhe 1/2 të kësaj rregulloreje.

Sa i përket çështjeve në të cilat Kolegji i Posaçëm i Apelimit është vënë në lëvizje nëpërmjet ankimit të Komisionerit Publik, bazuar në një rekomandim të vëzhguesve ndërkombëtarë, ju bëjmë me dije se, radha e shqyrtimi të tyre kushtëzohet nga ngarkesa e punës së relatorit të çështjes dhe koha e regjistrimit në Kolegj. Për pasojë, statusi i këtyre çështjeve është i ndryshëm. Disa prej tyre kanë përfunduar, disa janë në proces shqyrtimi dhe të tjerat duke u përgatitur për shqyrtim. Informacion më të detajuar për to gjeni respektivisht në linqet: <http://kpa.al/juridiksion-rivleresimi-vendime/>; <http://kpa.al/juridiksion-rivleresimi-sipas-viteve/>; <http://kpa.al/njoftime-per-shtyp/>.

Lidhur me pyetjen e dytë, ju informojmë se sikundër është shpjeguar më sipër, për çështjet e regjistruara në Kolegj mbi bazën e ankimit të Komisionerit Publik në vijim të një rekomandimi nga vëzhguesit ndërkombëtarë, Kolegji i Posaçëm i Apelimit publikon në faqen e tij zyrtare listën e çështjeve të regjistruara në kuadër të Juridiksionit të Rivlerësimit, ku specifikohet pala që ka bërë ankim ndaj vendimit të Komisionit të Pavarur të Kualifikimi, ndërsa listën e rekomandimeve të vëzhguesve ndërkombëtar e gjeni të publikuar në faqen zyrtare të Komisionerit Publik në linkun: <http://ikp.al/rekomandime/>

Vlerësojmë se linqet e përcaktuara më sipër janë të mjaftueshme për përpunimin e informacionit statistikor të kërkuar. Kolegjit të Apelimit nuk i ka lindur nevoja e hartimit të një liste specifike me subjektet e rivlerësimit kalimtar, çështjet e të cilëve shqyrtohen me përparësi, në kuadër të zbatimit të paragrafit të fundit të pikës 1 të nenit 20 të rregullores “Për veprimtarinë e Kolegjit të Posaçëm të Apelimit të Gjykatës Kushtetuese”, të ndryshuar.